(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΗ’ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ ΡΞΒ΄

Τρίτη, 12 Ιουλίου 2022

ΘΕΜΑΤΑ

Α. ΕΙΔΙΚΑ ΘΕΜΑΤΑ
1. Επικύρωση Πρακτικών, σελ.
2. Ειδική Ημερήσια Διάταξη:

Κλήρωση ενώπιον της Ολομέλειας της Βουλής, από τον Πρόεδρό της, μεταξύ των μελών του Αρείου Πάγου, του Συμβουλίου της Επικρατείας και της Εισαγγελίας του Αρείου Πάγου για την ανάδειξη δεκατριών τακτικών και έξι αναπληρωματικών μελών του αρμοδίου Ειδικού Δικαστηρίου, καθώς και του ασκούντος καθήκοντα εισαγγελέα και του αναπληρωτή του, σύμφωνα με τα άρθρα 86 παράγραφος 4 του Συντάγματος, 158 παράγραφος 1 και 2 του Κανονισμού της Βουλής και 12 του ν.3126/2003 «Ποινική ευθύνη των Υπουργών», όπως ισχύουν, μετά από την έκδοση του με αριθμό 4/2022 Βουλεύματος του Δικαστικού Συμβουλίου του άρθρου 86 παράγραφος 4 του Συντάγματος, σύμφωνα με το οποίο παραπέμπεται σε δίκη ο πρώην Υπουργός Επικρατείας από 23-9-2015 έως 05-11-2016 και εν συνεχεία ο Υπουργός Ψηφιακής Πολιτικής, Τηλεπικοινωνιών και Ενημέρωσης έως τις 09-07-2019 κ. Νικόλαος Παππάς ενώπιον του Ειδικού Δικαστηρίου για αξιόποινη πράξη κατά την άσκηση των καθηκόντων του, σελ.
3. Ανακοινώνεται ότι μετά την υπ’ αριθμόν πρωτοκόλλου 3750 από 16 Ιουνίου του 2022 επιστολή του Προέδρου της Βουλής κ. Κωνσταντίνου Τασούλα, προς τον Υπουργό Δικαιοσύνης κ. Κωνσταντίνο Τσιάρα απεστάλη προς τη Βουλή με το υπ’ αριθμόν πρωτοκόλλου 4086 της 11ης Ιουλίου του 2022 έγγραφο του Υπουργού Δικαιοσύνης κατάλογος των μελών του Αρείου Πάγου, της Εισαγγελίας του Αρείου Πάγου και του Συμβουλίου της Επικρατείας, μελών που έχουν διοριστεί ή προαχθεί στον βαθμό που κατέχουν πριν από την υποβολή της πρότασης για άσκηση δίωξης, η οποία πρόταση υπεβλήθη στις 9 Μαρτίου του 2021, σύμφωνα με τα άρθρα 86 παράγραφος 4 του Συντάγματος, 158 παράγραφοι 1 και 2 του Κανονισμού της Βουλής και 12 του ν.3126/2003 «Περί ποινικής ευθύνης των Υπουργών», όπως ισχύουν, σελ.
4. Επί διαδικαστικού θέματος, σελ.

ΠΡΟΕΔΡΟΣ

ΤΑΣΟΥΛΑΣ Κ., σελ.

ΟΜΙΛΗΤΕΣ

Α. Επί της Ειδικής Ημερήσιας Διάταξης:
 ΤΑΣΟΥΛΑΣ Κ. , σελ.

Β. Επί διαδικαστικού θέματος:
 ΤΑΣΟΥΛΑΣ Κ. , σελ.

ΠΡΑΚΤΙΚΑ ΒΟΥΛΗΣ

ΙΗ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ ΡΞΒ΄

Τρίτη 12 Ιουλίου 2022

Αθήνα, σήμερα στις 12 Ιουλίου 2022, ημέρα Τρίτη και ώρα 13.05΄ συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Προέδρου αυτής κ. **ΚΩΝΣΤΑΝΤΙΝΟΥ ΤΑΣΟΥΛΑ**.

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, αρχίζει η συνεδρίαση εισερχόμαστε στην

**ΕΙΔΙΚΗ ΗΜΕΡΗΣΙΑ ΔΙΑΤΑΞΗ**

«Κλήρωση ενώπιον της Ολομέλειας της Βουλής, από τον Πρόεδρό της, μεταξύ των μελών του Αρείου Πάγου, του Συμβουλίου της Επικρατείας και της Εισαγγελίας του Αρείου Πάγου για την ανάδειξη δεκατριών τακτικών και έξι αναπληρωματικών μελών του αρμοδίου Ειδικού Δικαστηρίου, καθώς και του ασκούντος καθήκοντα εισαγγελέα και του αναπληρωτή του, σύμφωνα με τα άρθρα 86 παράγραφος 4 του Συντάγματος, 158 παράγραφος 1 και 2 του Κανονισμού της Βουλής και 12 του ν.3126/2003 «Ποινική ευθύνη των Υπουργών», όπως ισχύουν, μετά από την έκδοση του με αριθμό 4/2022 Βουλεύματος του Δικαστικού Συμβουλίου του άρθρου 86 παράγραφος 4 του Συντάγματος, σύμφωνα με το οποίο παραπέμπεται σε δίκη ο πρώην Υπουργός Επικρατείας από 23-9-2015 έως 5-11-2016 και εν συνεχεία ο Υπουργός Ψηφιακής Πολιτικής, Τηλεπικοινωνιών και Ενημέρωσης έως τις 9-07-2019 κ. Νικόλαος Παππάς ενώπιον του Ειδικού Δικαστηρίου για αξιόποινη πράξη κατά την άσκηση των καθηκόντων του».

Κυρίες και κύριοι συνάδελφοι, μετά την υπ’ αριθμόν πρωτοκόλλου 3750 από 16 Ιουνίου του 2022 επιστολή μου προς τον Υπουργό Δικαιοσύνης κ. Κωνσταντίνο Τσιάρα απεστάλη προς τη Βουλή με το υπ’ αριθμόν πρωτοκόλλου 4086 της 11ης Ιουλίου του 2022 έγγραφο του Υπουργού Δικαιοσύνης κατάλογος των μελών του Αρείου Πάγου, της Εισαγγελίας του Αρείου Πάγου και του Συμβουλίου της Επικρατείας, μελών που έχουν διοριστεί ή προαχθεί στον βαθμό που κατέχουν πριν από την υποβολή της πρότασης για άσκηση δίωξης, η οποία πρόταση υπεβλήθη στις 9 Μαρτίου του 2021, σύμφωνα με τα άρθρα 86 παράγραφος 4 του Συντάγματος, 158 παράγραφοι 1 και 2 του Κανονισμού της Βουλής και 12 του ν.3126/2003 περί ποινικής ευθύνης των Υπουργών, όπως ισχύουν.

Σημειωτέον, όπως έγινε και στην προηγούμενη κλήρωση, στην κληρωτίδα δεν θα τεθούν τα ονόματα των μελών του Δικαστικού Συμβουλίου που προηγήθηκε του Ειδικού Δικαστηρίου, όπως προβλέπει ο νόμος περί ποινικής ευθύνης Υπουργών.

Οι σχετικοί κατάλογοι καταχωρίζονται στα Πρακτικά της Βουλής της σημερινής συνεδρίασης. Οι κατάλογοι, δηλαδή, που μας απέστειλε ο κ. Τσιάρας με τα ονόματα των μελών των Ανωτάτων Δικαστηρίων που δικαιούνται να μετέχουν στην κλήρωση.

(Οι προαναφερθέντες κατάλογοι καταχωρίζονται στα Πρακτικά και έχουν ως εξής:

ΑΛΛΑΓΗ ΣΕΛΙΔΑΣ

(Να μπουν οι σελίδες 4-8)

ΑΛΛΑΓΗ ΣΕΛΙΔΑΣ

**ΠΡΟΕΔΡΟΣ (Κωνσταντίνος Τασούλας):** Ως μέλη της εφορευτικής επιτροπής ορίζονται ο Α΄ Αντιπρόεδρος της Βουλής κ. Νικήτας Κακλαμάνης, ο Β΄ Αντιπρόεδρος της Βουλής κ. Χαράλαμπος Αθανασίου, ο Δ΄ Αντιπρόεδρος της Βουλής κ. Δημήτριος Βίτσας, ο Ε΄ Αντιπρόεδρος της Βουλής κ. Οδυσσέας Κωνσταντινόπουλος, ο Ζ΄ Αντιπρόεδρος της Βουλής κ. Απόστολος Αβδελάς και η Η΄ Αντιπρόεδρος της Βουλής κ. Σοφία Σακοράφα.

Γραμματέας της επιτροπής ορίζεται ο Γραμματέας της Βουλής και Βουλευτής Β΄ Δυτικής Αττικής της Κοινοβουλευτικής Ομάδας της Νέας Δημοκρατίας κ. Ευάγγελος Λιάκος.

Θα διεξαχθούν τρεις διαδοχικές κληρώσεις.

Η πρώτη κλήρωση θα διεξαχθεί μεταξύ των μελών του Αρείου Πάγου, που περιλαμβάνονται στον αποσταλέντα κατάλογο από τον Υπουργό Δικαιοσύνης, για την ανάδειξη επτά τακτικών και τριών αναπληρωματικών μελών του Ειδικού Δικαστηρίου.

Η δεύτερη κλήρωση θα διεξαχθεί μεταξύ των μελών του Συμβούλιου της Επικρατείας για την ανάδειξη έξι τακτικών και τριών αναπληρωματικών μελών και η τρίτη από τον κατάλογο των μελών της Εισαγγελίας του Αρείου Πάγου για την ανάδειξη του ασκούντος καθήκοντα εισαγγελέα του Ειδικού Δικαστηρίου και του αναπληρωτή του.

Επαναλαμβάνω, οι κληρώσεις θα γίνουν ως ακολούθως: Τα ονόματα έκαστης κλήρωσης θα διαβάζονται από τον Α΄ Αντιπρόεδρο της Βουλής κ. Κακλαμάνη. Ο Β΄ Αντιπρόεδρος της Βουλής κ. Αθανασίου θα περιτυλίγει τους κλήρους. Ο Ε΄ Αντιπρόεδρος της Βουλής κ. Κωνσταντινόπουλος θα τους τοποθετεί έναν προς έναν στο αντίστοιχο αδιαφανές σφαιρίδιο, το οποίο θα ρίχνει εντός της διαφανούς κάλπης η οποία βρίσκεται ήδη στην Έδρα. Στη συνέχεια, ο Δ΄ Αντιπρόεδρος της Βουλής κ. Βίτσας θα αναδεύει τα αδιαφανή σφαιρίδια μέσα στη διαφανή κάλπη και τέλος, ο Πρόεδρος της Βουλής θα ανασύρει ένα-ένα τα σφαιρίδια από την κάλπη και κάθε σφαιρίδιο που θα ανασύρεται, μέχρι τη συμπλήρωση του απαραίτητου αριθμού, θα παραδίδεται στην Η΄ Αντιπρόεδρο της Βουλής κ. Σακοράφα, η οποία θα το ανοίγει, θα το επιδεικνύει στον Πρόεδρο της Βουλής και στους Αντιπροέδρους και αφού ανακοινώνει το όνομα, θα το παραδίδει στον Ζ΄ Αντιπρόεδρο της Βουλής κ. Αβδελά, ο οποίος στη συνέχεια θα το παραδίδει στον Γραμματέα κ. Ευάγγελο Λιάκο, που θα γράφει το όνομα στα Πρακτικά.

Από την πρώτη κάλπη, στην οποία θα τοποθετηθούν οι κλήροι με τα ονόματα των μελών του Αρείου Πάγου, θα εξαχθούν δέκα κλήροι για την ανάδειξη επτά τακτικών μελών του Ειδικού Δικαστηρίου και τρεις κλήροι για την ανάδειξη τριών αναπληρωματικών μελών.

Από τη δεύτερη κάλπη, στην οποία θα τοποθετηθούν οι κλήροι με τα ονόματα των μελών του Συμβουλίου της Επικρατείας, θα εξαχθούν εννέα κλήροι για την ανάδειξη έξι τακτικών μελών και στη συνέχεια τρεις κλήροι για την ανάδειξη τριών αναπληρωματικών μελών.

Τέλος, από την τρίτη κάλπη, όπως έγινε και προηγουμένως, στην οποία θα τοποθετηθούν οι κλήροι με τα ονόματα των μελών της εισαγγελίας, θα εξαχθεί ένας κλήρος για τον ασκούντα καθήκοντα εισαγγελέα του Ειδικού Δικαστηρίου και ένας για την ανάδειξη του αναπληρωτού του.

Στην υπ’ αριθμόν πρωτοκόλλου 4086 από 11 Ιουλίου 2022 επιστολή του Υπουργού Δικαιοσύνης με την οποία μας διαβίβασε τον κατάλογο των μελών του Αρείου Πάγου, της Εισαγγελίας του Αρείου Πάγου και του Συμβουλίου της Επικρατείας περιλαμβάνονται, επίσης και τα υφιστάμενα κωλύματα λόγω της υπάρξεως συζυγικής σχέσεως μεταξύ των κληρωτέων του Συμβουλίου της Επικρατείας, εξαιτίας της οποίας δεν επιτρέπεται να συμπράττουν στην ίδια διαδικαστική πράξη ή ενέργεια, σύμφωνα με το άρθρο 8 παράγραφος 1 του ν.1756/1988, που είναι ο Κώδικας Οργανισμού Δικαστηρίων και Κατάστασης Δικαστικών Λειτουργών.

Συνεπώς, εάν κληρωθεί ένας εκ των δύο και εν συνεχεία κληρωθεί και ο έτερος των συζύγων, θεωρείται ως μη γενομένη η δεύτερη κλήρωση και επιλέγεται ένα ακόμη μέλος του Συμβουλίου της Επικρατείας, που προφανώς θα αντικαταστήσει τον κληρωθέντα προηγουμένως σύζυγο. Κάτι τέτοιο δεν συνέτρεξε στην προηγούμενη περίπτωση, αλλά πρέπει να προφυλαχθούμε γι’ αυτή την περίπτωση.

Επισημαίνω ότι σύμφωνα με τις παραγράφους 1 και 2 του άρθρου 12 του ν.3126/2003 περί ποινικής ευθύνης των Υπουργών, δεν τίθενται στην κληρωτίδα τα ονόματα μελών του Δικαστικού Συμβουλίου, καθώς και του εισαγγελέα και του αναπληρωτή του που άσκησαν καθήκοντα στο Δικαστικό Συμβούλιο.

Κυρίες και κύριοι συνάδελφοι, συμφωνείτε με την πρόταση ως προς τη διαδικασία;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Συνεπώς το Σώμα ομόφωνα συμφώνησε.

Κατόπιν αυτού παρακαλώ, κύριε Κακλαμάνη, να αρχίσει η ανάγνωση του καταλόγου των μελών του Αρείου Πάγου.

(Στο σημείο αυτό αρχίζει η ανάγνωση του καταλόγου των μελών του Αρείου Πάγου από τον Α΄ Αντιπρόεδρο της Βουλής κ. Νικήτα Κακλαμάνη).

**ΑΡΕΟΠΑΓΙΤΕΣ**

1. Βασιλική Ηλιοπούλου

2. Ελένη Φραγκάκη

3. Ανθή Γκάμαρη

4. Ζαμπέτα Στράτα

5. Πηνελόπη Παρτσαλίδου - Κομνηνού

6. Μαρία Κουβίδου

7. Όλγα Σχετάκη - Μπονάτου

8. Γεώργιος Κόκκορης

9. Βασίλειος Μαχαίρας

10. Αικατερίνη Κρυσταλλίδου

11. Μυρσίνη Παπαχίου

12. Αικατερίνη Βλάχου

13. Μαρία Λεπενιώτη

14. Ιωάννα Κλάπα - Χριστοδουλέα

15. Χρήστος Κατσιάνης

16. Δήμητρα Ζώη

17. Ασημίνα Υφαντή

18. Ιωάννα Μαργέλλου - Μπουλταδάκη

19. Ελένη Κατσούλη

20. Ιωάννης Δουρουκλάκης

21. Δημητρία Στρούζα - Ξένου ή Κοκολέτση

22. Μαρουλιώ Δαβίου

23. Μαρία Κουφούδη

24. Γεώργιος Καλαμαρίδης

25. Κυριάκος Μπαμπαλίδης

26. Μαρία Βάρκα

27. Γεωργία Κατσιμαγκλή

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, ανεγνώσθησαν συνολικώς τα ονόματα είκοσι επτά δικαστών εκ του καταλόγου των μελών του Αρείου Πάγου.

Διαπιστώνεται, επίσης, ότι έχουν τοποθετηθεί όλα τα προς κλήρωση ονόματα μέσα στα σφαιρίδια -ένα σε κάθε σφαιρίδιο- και τοποθετήθηκαν όλα στη διάφανη κάλπη.

Παρακαλώ τον Δ΄ Αντιπρόεδρο της Βουλής κ. Δημήτριο Βίτσα να ανακατέψει τα σφαιρίδια που βρίσκονται στην κάλπη και αμέσως μετά ξεκινάει η κλήρωση των ονομάτων.

(Στο σημείο αυτό ο Δ΄ Αντιπρόεδρος της Βουλής κ. Δημήτριος Βίτσας ανακατεύει τα σφαιρίδια που βρίσκονται στην κάλπη.

Στη συνέχεια ο Πρόεδρος της Βουλής εξάγει ανά ένα τα σφαιρίδια, τα παραδίδει στην Η΄ Αντιπρόεδρο της Βουλής κ. Σοφία Σακοράφα, η οποία τα αποσφραγίζει, επιδεικνύει στα μέλη του Προεδρείου το ευρισκόμενο σε καθένα από αυτά όνομα, το εκφωνεί στο Σώμα και το παραδίδει στον Ζ΄ Αντιπρόεδρο της Βουλής κ. Απόστολο Αβδελά, ο οποίος το δίνει εν συνεχεία στον Γραμματέα κ. Ευάγγελο Λιάκο, ο οποίος σημειώνει ιδιοχείρως στο σχετικό Πρακτικό τα ονόματα κατά σειρά εκφώνησης.)

Κυρίες και κύριοι συνάδελφοι, εκληρώθησαν κατά σειρά ως τακτικά μέλη του Ειδικού Δικαστηρίου οι εξής επτά δικαστές εκ του καταλόγου των μελών του Αρείου Πάγου:

1. Γεωργία Κατσιμαγκλή

2. Δήμητρα Ζώη

3. Ελένη Κατσούλη

4. Ιωάννα Κλάπα - Χριστοδουλέα

5. Ανθή Γκάμαρη

6. Μυρσίνη Παπαχίου

7. Μαρουλιώ Δαβίου

Ως αναπληρωματικά μέλη εκληρώθησαν κατά σειρά οι εξής τρεις δικαστές εκ του καταλόγου των μελών του Αρείου Πάγου:

1. Αικατερίνη Κρυσταλλίδου

2. Όλγα Σχετάκη – Μπονάτου

3. Χρήστος Κατσιάνης

Παρακαλώ, να αρχίσει τώρα η ανάγνωση του καταλόγου των μελών εκ του Συμβουλίου της Επικρατείας.

(Στο σημείο αυτό αρχίζει η ανάγνωση του καταλόγου των μελών του Συμβουλίου της Επικρατείας από τον Α΄ Αντιπρόεδρο της Βουλής κ. Νικήτα Κακλαμάνη)

**ΑΝΤΙΠΡΟΕΔΡΟΙ**

1. Ιωάννης Γράβαρης

2. Σπυριδούλα Χρυσικοπούλου

3. Μιχαήλ Πικραμένος

4. Μαρίνα - Ελένη Κωνσταντινίδου

5. Γεώργιος Τσιμέκας

**ΣΥΜΒΟΥΛΟΙ ΤΗΣ ΕΠΙΚΡΑΤΕΙΑΣ**

1. Ευθύμιος Αντωνόπουλος

2. Παναγιώτα Καρλή

3. Μαρίνα Παπαδοπούλου

4. Βασίλειος Αραβαντινός

5. Διομήδης Κυριλλόπουλος

6. Άννα Καλογεροπούλου

7. Όλγα Ζύγουρα

8. Βαρβάρα Ραφτοπούλου

9. Κωνσταντίνος Κουσούλης

10. Θεόδωρος Αραβάνης

11. Δημήτριος Μακρής

12. Ταξιαρχία Κόμβου

13. Παρασκευή Μπραΐμη (συζ. Ηλία Μάζου)

14. Σοφία Βιτάλη

15. Ηλίας Μάζος (συζ. Παρασκευής Μπραΐμη)

16. Χρήστος Ντουχάνης

17. Βασιλική Κίντζιου

18. Ελένη Παπαδημητρίου

19. Βικτωρία Πλαπούτα

20. Δημήτριος Εμμανουηλίδης

21. Όλγα Παπαδοπούλου

22. Μαρία Σωτηροπούλου

23. Ιωάννης Σύμπλης

24. Παναγιώτης Τσούκας

25. Κωνσταντίνα Κονιδιτσιώτου - Κόλλια

26. Αγγελική Μίντζια

27. Ρωξάνη Γιαννουλάτου

28. Χριστίνα Σιταρά

29. Μαρλένα Τριπολιτσιώτη

30. Αγορίτσα Σδράκα

31. Χρήστος Λιάκουρας

32. Ιφιγένεια Αργυράκη

33. Βασίλης Ανδρουλάκης

34. Σταυρούλα Κτιστάκη

35. Φραντζέσκα Γιαννακού

36. Ευσταθία Σκούρα

37. Κωνσταντία Λαζαράκη

38. Δημήτριος Βασιλειάδης

39. Αικατερίνη Ρωξάνα

40. Ειρήνη Σταυρουλάκη

41. Κασσιανή Μαρίνου

42. Μαρίνα - Αλεξάνδρα Τσακάλη

43. Ελένη Γεωργούτσου

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, ανεγνώσθησαν συνολικώς τα ονόματα σαράντα οκτώ δικαστών εκ του καταλόγου των μελών του Συμβουλίου της Επικρατείας.

Διαπιστώνεται επίσης ότι έχουν τοποθετηθεί όλα τα προς κλήρωση ονόματα μέσα στα αδιαφανή σφαιρίδια -ένα σε κάθε σφαιρίδιο- και τοποθετήθηκαν όλα στη διαφανή κάλπη.

Παρακαλώ τώρα τον Δ΄ Αντιπρόεδρο της Βουλής κ. Δημήτριο Βίτσα να ανακατέψει τα σφαιρίδια που βρίσκονται στην κάλπη.

(Στο σημείο αυτό ο Δ΄ Αντιπρόεδρος της Βουλής κ. Δημήτριος Βίτσας ανακατεύει τα σφαιρίδια που βρίσκονται στην κάλπη.

Στη συνέχεια ο Πρόεδρος της Βουλής εξάγει ανά ένα τα σφαιρίδια, τα παραδίδει στην Η΄ Αντιπρόεδρο της Βουλής κ. Σοφία Σακοράφα, η οποία τα αποσφραγίζει, επιδεικνύει στα μέλη του Προεδρείου το ευρισκόμενο σε καθένα από αυτά όνομα, το εκφωνεί στο Σώμα και το παραδίδει στον Ζ΄ Αντιπρόεδρο της Βουλής κ. Απόστολο Αβδελά, ο οποίος το δίνει εν συνεχεία στον Γραμματέα κ. Ευάγγελο Λιάκο, ο οποίος σημειώνει ιδιοχείρως στοσχετικό Πρακτικό τα ονόματα κατά σειρά εκφώνησης).

Κυρίες και κύριοι συνάδελφοι, εκληρώθησαν κατά σειρά ως τακτικά μέλη του Ειδικού Δικαστηρίου οι εξής έξι δικαστές εκ του καταλόγου των μελών του Συμβουλίου της Επικρατείας:

1. Σπυριδούλα Χρυσικοπούλου

2. Κασσιανή Μαρίνου

3. Σταυρούλα Κτιστάκη

4. Μαρία Σωτηροπούλου

5. Μιχαήλ Πικραμένος

6. Ρωξάνη Γιαννουλάτου

Ως αναπληρωματικά μέλη εκληρώθησαν οι εξής τρεις δικαστές εκ του καταλόγου των μελών του Συμβουλίου της Επικρατείας:

1. Ιφιγένεια Αργυράκη

2. Παναγιώτης Τσούκας

3. Αγορίτσα Σδράκα

Παρακαλώ, να αρχίσει τώρα η ανάγνωση του καταλόγου των μελών της Εισαγγελίας του Αρείου Πάγου.

(Στο σημείο αυτό αρχίζει η ανάγνωση του καταλόγου των μελών της Εισαγγελίας του Αρείου Πάγου από τον Α΄ Αντιπρόεδρο της Βουλής κ. Νικήτα Κακλαμάνη)

**ΑΝΤΕΙΣΑΓΓΕΛΕΙΣ ΑΡΕΙΟΥ ΠΑΓΟΥ**

1. Δημήτριος Παπαγεωργίου

2. Ελένη Μετσοβίτου - Φλουρή

3. Αριστέα Θεοδόση

4. Ιωάννης Αγγελής

5. Ιωάννης Προβατάρης

6. Όλγα Σμυρλή

7. Δημήτριος Ασπρογέρακας

8. Βασίλειος Παπαδάς

9. Λάμπρος Σοφουλάκης

10. Μαριάννα Ψαρουδάκη

11. Μαρία Μαλλούχου

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, ανεγνώσθησαν συνολικώς τα ονόματα έντεκα αντεισαγγελέων εκ του καταλόγου των μελών της Εισαγγελίας του Αρείου Πάγου. Διαπιστώνεται ότι έχουν τοποθετηθεί όλα τα προς κλήρωση ονόματα μέσα στα αδιαφανή σφαιρίδια -ένα σε κάθε σφαιρίδιο- και τοποθετήθηκαν όλα στη διαφανή κάλπη.

Παρακαλώ τώρα τον Δ΄ Αντιπρόεδρο της Βουλής κ. Δημήτριο Βίτσα να ανακατέψει τα σφαιρίδια που βρίσκονται στην κάλπη.

(Στο σημείο αυτό ο Δ΄ Αντιπρόεδρος της Βουλής κ. Δημήτριος Βίτσας ανακατεύει τα σφαιρίδια που βρίσκονται στην κάλπη.

Στη συνέχεια ο Πρόεδρος της Βουλής εξάγει ανά ένα τα σφαιρίδια, τα παραδίδει στην Η΄ Αντιπρόεδρο της Βουλής κ. Σοφία Σακοράφα, η οποία τα αποσφραγίζει, επιδεικνύει στα μέλη του Προεδρείου το ευρισκόμενο σε καθένα από αυτά όνομα, το εκφωνεί στο Σώμα και το παραδίδειστον Ζ΄ Αντιπρόεδρο της Βουλής κ. Απόστολο Αβδελά, ο οποίος το δίνει εν συνεχεία στον Γραμματέα κ. Ευάγγελο Λιάκο, ο οποίος σημειώνει ιδιοχείρως στο σχετικό Πρακτικό τα ονόματα κατά σειρά εκφώνησης.)

Κυρίες και κύριοι συνάδελφοι εκληρώθησαν, η ασκούσα καθήκοντα Εισαγγελέως του Ειδικού Δικαστηρίου, κ. Όλγα Σμυρλή, ως τακτικό μέλος και ο αναπληρωτής της εκ του καταλόγου των μελών της Εισαγγελίας του Αρείου Πάγου, κ. Δημήτριος Ασπρογέρακας.

Κυρίες και κύριοι συνάδελφοι, παρακαλώ το Σώμα να εξουσιοδοτήσει το Προεδρείο για την υπ’ ευθύνη του επικύρωση των Πρακτικών καθ’ ό μέρος αφορούν στην ειδική ημερήσια διάταξη, γιατί πρέπει να αποσταλεί στο Ειδικό Δικαστήριο ο κατάλογος των μελών του με τα τακτικά και αναπληρωματικά μέλη, καθώς και η ασκούσα καθήκοντα εισαγγελέα με τον αναπληρωτή, τα οποία κληρώθηκαν κατά τη σημερινή συνεδρίαση.

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Συνεπώς το Σώμα ομοφώνως παρέσχε τη ζητηθείσα εξουσιοδότηση.

Κυρίες και κύριοι συνάδελφοι, ολοκληρώθηκε η συζήτηση της ειδικής ημερήσιας διάταξης.

Δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Με τη συναίνεση του Σώματος και ώρα 13.52΄ λύεται η συνεδρίαση.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**